સામગ્રી: યુસુફ સલીમ

કોઈ ન્યાયાધીશ પ્રજ્ઞાચક્ષુ હોય એવું ક્યારેય સાંભળ્યું છે? લાહોર શહેરના યુસુફ સલીમ પાકિસ્તાનના પ્રથમ પ્રજ્ઞાચક્ષુ ન્યાયમૂર્તિ બનવા જઈ રહ્યા છે. તેમની જજ બનવાની આ સફર પણ તેમની આ સિદ્ધિ જેટલી રસપ્રદ છે.

પંજાબ યુનિવર્સિટીમાંથી કાયદામાં સ્નાતકની ડિગ્રી મેળવનારા યુસુફ સલીમને ગોલ્ડ મેડલ મળ્યો હતો. ત્યાર બાદ તેમણે બે વર્ષ સુધી વકીલ તરીકે પણ પ્રૅક્ટિસ કરી. ન્યાયમૂર્તિ બનવાના તમામ માપદંડ પૂરા કર્યા.

વળી જજ બનવા માટેની સ્પર્ધાત્મક પરીક્ષામાં મોખરે રહ્યા. પણ ઇન્ટરવ્યૂમાં તે નિષ્ફળ રહ્યા કેમ કે તેમને એવું કહેવાયું કે તેઓ જજ નહીં બની શકે.

આ માટે તેમને એવું કારણ આપવામાં આવ્યું કે તેઓ અંધ છે એટલે માટે તેઓ જજ ન બની શકે. આમ જજ બનવા સામે મોટો અવરોધ ઊભો થયો. 

25 વર્ષીય યુસુફ એક ભાગ્યે જ જોવા મળતી જનીન સંબંધી ક્ષતિ છે જેને 'રેટિનિટિસ પિગમેન્ટોસા' (પીઆર) કહેવાય છે.

આ બીમારીના કારણે બાળપણમાં જ તેમની દૃષ્ટિ 30-40 ટકા જ હતી. સમય જતાં તે વધુ ઘટવા લાગી અને હવે તેમનામાં માત્ર પ્રકાશ અનુભવી શકે તેટલી જ દૃષ્ટિ ક્ષમતા છે.

પાકિસ્તાનની સુપ્રીમ કોર્ટનો હસ્તક્ષેપ

પાકિસ્તાન સુપ્રીમ કોર્ટ

દરમિયાન પાકિસ્તાનની સુપ્રીમ કોર્ટના મુખ્ય ન્યાયમૂર્તિએ 'સૂઓ મોટો' નોંધ લીધી. આથી તેમનો કેસ જજના ઉમેદવાર પસંદ કરતી સિલેક્શન કમિટીએ મંજૂર કર્યો અને યુસુફ સલીમની જજ માટે પસંદગી થઈ.

આમ હવે તેઓ પાકિસ્તાનના પહેલા પ્રજ્ઞાચક્ષુ જજ બનવા જઈ રહ્યા છે.

શું તમે આ વાંચ્યું?

હું તેમને તેમના લાહોર સ્થિત ઘરે મળ્યો. રૂમમાં તેઓ દાખલ થતાં જ હું તેમને રસ્તો શોધવા અને બેસવા માટે મદદ કરવાની કોશિશ કરી.

પરંતુ હું મદદ કરું તે પહેલાં તો તેમણે જાતે જ રસ્તો શોધીને મારી બાજુમાં આવીને બેસી ગયા.

તેમણે જજ બનવા માટે કેટલો સંઘર્ષ કર્યો તેની અને જજ બનવાની પ્રેરણા વિશે વાતચીત કરી.

યુસુફ સલીમે કહ્યું, "સ્કૂલકક્ષાના ભણતર બાદ કાયદાના અભ્યાસમાં મારી રુચિ વધવા લાગી. એ સમયે પાકિસ્તાનમાં ન્યાયતંત્રને પુનઃસ્થાપિત કરવા મામલે વકીલોનું આંદોલન ચાલી રહ્યું હતું."

"સમગ્ર ઝુંબેશમાં મને વકીલોની ભૂમિકા ઘણી આકર્ષિત કરી ગઈ."  

તેમણે એમ પણ કહ્યું કે પાકિસ્તાનમાં ચાલેલી ઝુંબેશોમાં મહત્ત્વની ભૂમિકા ધરાવતા નામી વ્યક્તિઓ વિશે વાંચીને તેમને ઘણી પ્રેરણા મળી.

તેમણે આ વ્યક્તિઓમાં મોહમ્મદ અલી ઝીણા અને ડૉ. મુહમ્મદ ઇકબાલના નામનો ઉલ્લેખ કર્યો. આ બન્ને પ્રખ્યાત વ્યક્તિઓએ કાયદાનો અભ્યાસ કર્યો...\nઅગાઉની સામગ્રીનો સારાંશ નીચે મુજબ કરી શકાય છે:
ન્યાયની દેવીની આંખ પર પટ્ટી બાંધેલી હોય છે, જેથી કોઈની પણ પક્ષ સાથે ભેદભાવ ન થાય. પરંતુ તમે કોઈ ન્યાયાધીશ વિશે જાણ્યું છે કે જે ખરેખર જોયા વિના જ ન્યાય કરતા હોય.